作者：李冠
词牌/韵律：六州歌头

paragraphs: 秦亡草昧，刘项起吞并。
鞭寰宇。
驱龙虎。
扫欃枪。
斩长鲸。
雪染中原战。
视馀耳，皆鹰犬。
平祸乱。
归炎汉。
势奔倾。
兵散月明。
风急旌旗乱，刁斗三更。
共虞姬相对，泣听楚歌声。
玉帐魂惊。
泪盈盈。
念花无主。
凝愁苦。
挥雪刃，掩泉扃。
时不利。
骓不逝。
困阴陵。
叱追兵。
呜喑摧天地，望归路，忍偷生。
功盖世，何处见遗灵。
江静水寒烟冷，波纹钿、古木凋零。
遣行人到此，追念益伤情。
胜负难凭。